पहुँच र भनसुनका भरमा शिक्षक भएकाले भरिएका छन्, सरकारी विद्यालय । निजी स्रोत तथा स्थानीय तहबाट नियुक्ति पाएका शिक्षकको कुरा छाडौँ, राज्य कोषबाट तलब खाने डेढ लाख सरकारी शिक्षकमध्ये ८० प्रतिशत शिक्षकहरू राष्ट्रिय प्रतिस्पर्धाबिना नै शिक्षक भएका हुन् । तीमध्ये करिब १९ हजार शिक्षकहरूले मात्र शिक्षक सेवा आयोगको परीक्षा उत्तीर्ण गरेका छन् (हेर्नूस्, अक्षम शिक्षक ध्वस्त शिक्षा, नेपाल, २६ भदौ ०७३) ।
